CELEX: 32015D0883
Language: et
Date: 2015-06-08 00:00:00
Title: Nõukogu otsus (ÜVJP) 2015/883, 8. juuni 2015, millega muudetakse otsust 2010/565/ÜVJP Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) kohta ja pikendatakse selle otsuse kehtivust

9.6.2015   
            
            
               ET
            
            
               Euroopa Liidu Teataja
            
            
               L 143/14
            
         NÕUKOGU OTSUS (ÜVJP) 2015/883,
   8. juuni 2015,
   millega muudetakse otsust 2010/565/ÜVJP Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) kohta ja pikendatakse selle otsuse kehtivust
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 21. septembril 2010 vastu otsuse 2010/565/ÜVJP, (1) mida on viimati muudetud otsusega 2014/674/ÜVJP (2). Otsus 2010/565/ÜVJP kaotab kehtivuse 30. juunil 2015.
            
         
               (2)
            
            
               Nõukogu kiitis 20. aprillil 2015 heaks kriisiohjamise kontseptsiooni, millega muudetakse ja pikendatakse missiooni EUSEC RD Congo Kongo Demokraatlikus Vabariigis.
            
         
               (3)
            
            
               EUSEC RD Congo viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/565/ÜVJP muudetakse järgmiselt.
   
               1)
            
            
               Artikkel 2 asendatakse järgmisega:
               „Artikkel 2
               Missiooni kirjeldus
               Selleks et kindlustada EUSEC RD Congo saavutusi ning valmistada ette üleminek FARDC-le pärast ühise julgeoleku- ja kaitsepoliitika tegevuse lõpetamist, teeb EUSEC RD Congo järgmist:
               
                           —
                        
                        
                           jätkatakse FARDC reformi rakendamist ja järelevalvet, andes jätkuvalt strateegilist nõu, sealhulgas peainspektsioonis, võttes arvesse inimõigusi ja soolise võrdõiguslikkuse süvalaiendamist, tagades samal ajal tiheda koostöö asjaomaste osalejatega üleminekuprotsessis ja ülesannete üleandmisel;
                        
                     
                           —
                        
                        
                           tehakse koostööd sõjaväevõimudega sõjalise koolituse süsteemi jätkusuutlikkuse saavutamiseks, keskendudes ohvitseride ja allohvitseride koolidele, valmistudes samal ajal üleminekuprotsessiks ja ülesannete üleandmiseks.
                        
                     Oma eesmärkide saavutamiseks tegutseb EUSEC RD Congo kooskõlas kriisiohjamise kontseptsioonis ja missiooni plaanis sätestatud parameetritega.”
            
         
               2)
            
            
               Artikli 9 lõige 1 asendatakse järgmisega:
               „1.   Missiooniga seotud kulude katmiseks määratud lähtesumma ajavahemikuks 1. oktoobrist 2010 kuni 30. septembrini 2011 on 12 600 000 eurot.
               Missiooniga seotud kulude katmiseks määratud lähtesumma ajavahemikuks 1. oktoobrist 2011 kuni 30. septembrini 2012 on 13 600 000 eurot.
               Missiooniga seotud kulude katmiseks määratud lähtesumma ajavahemikuks 1. oktoobrist 2012 kuni 30. septembrini 2013 on 11 000 000 eurot.
               Missiooniga seotud kulude katmiseks määratud lähtesumma ajavahemikuks 1. oktoobrist 2013 kuni 30. septembrini 2014 on 8 455 000 eurot.
               Missiooniga seotud kulude katmiseks määratud lähtesumma ajavahemikuks 1. oktoobrist 2014 kuni 30. juunini 2015 on 4 600 000 eurot.
               Missiooniga seotud kulude katmiseks määratud lähtesumma ajavahemikuks 1. juulist 2015 kuni 30. juunini 2016 on 2 700 000 eurot.”
            
         
               3)
            
            
               Artikkel 9a jäetakse välja.
            
         
               4)
            
            
               Artikli 17 teine lõik asendatakse järgmisega:
               „Seda kohaldatakse kuni 30. juunini 2016.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 1. juulist 2015.
   
      Luxembourg, 8. juuni 2015
      
         
            Nõukogu nimel
         
         
            eesistuja
         
         D. REIZNIECE-OZOLA
      
   
   
      (1)  Nõukogu 21. septembri 2010. aasta otsus 2010/565/ÜVJP Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) kohta (ELT L 248, 22.9.2010, lk 59).
   
      (2)  Nõukogu 25. septembri 2014. aasta otsus 2014/674/ÜVJP, millega muudetakse otsust 2010/565/ÜVJP Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) kohta ja pikendatakse selle kehtivust (ELT L 282, 26.9.2014, lk 24).